Dangerous Type

«Dangerous Type» er en sang av The Cars fra deres andre album, Candy-O, utgitt i 1979. Sangen ble skrevet og sunget av Ric Ocasek.

Hovedriffet på «Dangerous Type» minner om riffet i sangen «Get It On» («Bang a Gong» i USA) av T. Rex. Låten omhandler «jeg»-personens beskrivelser av en kjæreste og hans usikkerhet rundt hennes spesielle adferd. Han henvender seg delvis direkte til kjæresten og delvis som om han forteller om forholdet til en tredjeperson. Instrumenteringen bygges gradvis opp vers for vers, og ender i et stort crescendo med meget fyldig trommespill og flere overdubbinger av gitarer og keyboards på slutten.

Selv om låten aldri ble utgitt som singel, har den blitt en av bandets mest kjente. Låten er med på flere av bandets samlealbum, blant andre Just What I Needed: The Cars Anthology og Complete Greatest Hits.

Personell
Ric Ocasek –  gitar, vokal 
Elliot Easton – gitar, støttevokalist
Greg Hawkes – keyboard, perkusjon, støttevokalist 
Benjamin Orr – bass, støttevokalist
David Robinson – trommer, perkusjon, støttevokalist

Referanser

The Cars-sanger
Sanger fra 1979